khistorydata/jeongjo-sjw-relations huggingface dataset:
정조 20년
丙辰五月二十八日戌時上御重熙堂坐直承旨入侍時同副承旨金熙朝假注書吳泰曾記注官金良倜記事官金履永以次進伏訖上命書榻敎曰受由判義禁許遞命書傳敎曰情勢旣伸則隨牌必違大關分義一番飭勵作爲節拍卽爲其家念舊之意知義禁金思穆黃海兵使除授使之待開門辭朝時任兵使遞付京職又命書傳敎曰知其有病昨遞銓任則詞訟劇地之强令上來旣非實政亦乖禮使刑曹參議宋煥箕許遞又命書傳敎曰刑曹堂上前望單子入之待下批待開門牌招察任上曰左承旨入侍賤臣承命出傳左承旨成種仁進伏命書傳敎曰朝廷之尊體統是已政望之往問大臣事面至嚴而昨夜四次往來也右相家則只往二次云大臣之辭遜與否在大臣所執之何如而爲銓官者豈可以意逆志取舍存拔乎旣聞之後不可無飭當該堂上罷職以尊朝廷體統又命書傳敎曰政月當前政官當爲備員吏曹亞三堂前望單子入之待下批待開門與判堂牌招開政又命書傳敎曰在外承旨許遞明日政差出上曰宣傳官摘奸書啓中六七間屋子而一二間頹壓者竝拔之而若獨女及窮儒雖蒙過惠亦置之可也仍命書傳敎曰城內頹戶摘奸史官書啓雖已啓下城外摘奸宣傳官書啓追到令該廳兼堂明曉出往江倉分兩蚑依今日例擧行其餘道之稍遠處分遣郞官各就附近公廨亦爲分歧題給後草記事分付又命書傳敎曰再明日次對進定於明日仍命退承史以次退出
정조 20년
行都承旨李冕膺緣故出左承旨未差右承旨成種仁坐直左副承旨李肇源坐右副承旨魚用謙坐直同副承旨金熙朝坐注書柳遠鳴仕一員未差假注書吳泰曾仕直事變假注書未差
정조 20년
成種仁以都摠府言啓曰今日入直內三廳武兼禁軍及軍兵等中日習射請出標信傳曰知道
정조 20년
金熙朝啓曰明日常參經筵取稟傳曰停
정조 20년
成種仁啓曰今日次對兩司當爲進參除在外傳旨未下未署經外未肅拜呈告人員竝牌招何如傳曰允
정조 20년
傳于成種仁曰大臣備局堂上引見
정조 20년
傳于成種仁曰黃海兵使留待
정조 20년
備忘記黃海兵使金思穆下直長弓一張長箭一部片箭一部筒兒一箇賜給
정조 20년
以司諫趙弘鎭獻納柳頤玄掌令洪受浩持平洪光一牌不進罷職傳旨傳于李肇源曰只推
정조 20년
成種仁啓曰大司憲徐有臣掌令洪受浩持平洪光一牌不進執義李城輔持平崔逵翰在外掌令申大龜傳旨未下監察茶時之意敢啓傳曰知道
정조 20년
成種仁啓曰事變假注書盧尙熙身病猝重勢難察任今姑改差何如傳曰允
정조 20년
吏曹奎章閣直提學單李晩秀司譯提調單李晩秀承文提調單李晩秀仍任事承傳
정조 20년
以刑曹參議南公轍牌不進罷職傳旨傳于成種仁曰只推更爲牌招
정조 20년
以刑曹參議南公轍再牌不進罷職傳旨傳于成種仁曰聞其實病無以出肅云許遞今日政差出待下批牌招察任
정조 20년
成種仁啓曰時囚罪人李道善當爲議處今日政新除授禁府堂上竝待下批卽爲牌招以爲擧行之地何如傳曰允
정조 20년
成種仁以兵批言啓曰黃海兵使白師誾遞付京職事命下矣時無相當窠依例付軍職之意敢啓傳曰知道
정조 20년
李冕膺啓曰吏曹判書金載瓚參判黃昇源參議韓晩裕牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判竝卽牌招何如傳曰允參議只推一體牌招
정조 20년
以吏曹參議韓晩裕再牌不進罷職傳旨傳于李冕膺曰只進更爲牌招
정조 20년
有政吏批判書金載瓚進參判黃昇源進參議韓晩裕牌不進右承旨成種仁進魚用謙爲右副承旨再政李益恢爲掌令張至顯爲副校理趙德潤爲修撰金持默爲判敦寧姜彝正爲左尹李日運爲敦寧都正韓用龜爲刑曹參議閔鍾顯爲判義禁李聖圭爲知義禁金履素爲司饔都提調金履素爲司譯都提調金履素爲御營都提調李晩秀爲奉常提調李勉昇爲吏曹佐郞徐日輔爲司宰僉正李秉德爲監察金景煥爲典籍李瑛爲宗簿主簿宋應圭爲順康園守奉官李光普爲懿昭墓守衛官知經筵單金載瓚同經筵單李時秀祭酒單宋煥箕廣陵君烻今加顯祿百官加親受漢城左尹姜彝正右尹李亨元
정조 20년
有政兵批判書趙宗鉉在外未肅拜參判徐有大入直進參議朴聖泰病參知李義駿病右副承旨魚用謙進僉知單李潤謙柳心源護軍李益運李普溫副護軍白師誾遞付京職事承傳副護軍蔡弘遠鄭尙愚朴宗來金翰東尹光顔李海愚宋煥箕魚用謙尹敬喆副司直李泰賢金孝秀
정조 20년
李冕膺啓曰新除授右副承旨魚用謙卽爲牌招何如傳曰允
정조 20년
傳于李冕膺曰承旨前望單子入之
정조 20년
李肇源以弘文館言啓曰今日政新除授副校理張至顯修撰趙德潤竝卽牌招察任何如傳曰允
정조 20년
以副校理張至顯牌不進罷職傳旨傳于魚用謙曰只推
정조 20년
李冕膺以弘文館言啓曰新除授修撰朴吉源副修撰韓用鐸竝卽牌招察任何如傳曰允
정조 20년
李冕膺以禮曹言啓曰今五月令宗廟景慕宮薦新黃杏今日當爲薦進而元數不足與來月令林檎同爲薦進何如傳曰允
정조 20년
李肇源以賑恤廳言啓曰漢城府民家頹壓別單判付內恤典令該廳卽爲分給事命下矣西部字內全家頹壓二戶全幕頹壓十四戶各錢二兩完少頹多三戶三四間中完多頹少二戶各布一疋南部字內完少頹多一戶三四間中完多頹少一戶各布一疋北部字內完少頹多一戶三四間中完多頹少一戶各布一疋合錢三十二兩布九疋恤典依例分給之意敢啓傳曰知道
정조 20년
魚用謙以賑恤廳言啓曰傳曰城內頹戶摘奸史官書啓雖已啓下城外摘奸宣傳官書啓追到令該廳兼堂出往江倉分兩歧依今日例擧行其餘道之稍遠處分遣郞官各就附近公廨亦爲分歧題給後草記事命下矣全頹戶東部獨女李召史元恤典錢二兩加給錢一兩完少頹多戶東部禁軍朴景煒良人李漢柱西部幼學李得賢金鼎華良人池文龜閑良韓聖奎獨女朴召史南部獨女李召史北部良人韓貴同朴守雄以上十戶元恤典布一疋加給錢一兩竝爲分給全頹戶東部御營軍金大吉獨女韓召史西部良人金聖渭朴所毒裵億崇鄭龍伊金七石蔡士澤崔聖得宋乭伊朴五長金致石金福伊李千得金興業李命吉閑良孫昌學待年軍李之漢馬兵宋克仁寡女愼氏獨女李召史崔召史李召史文召史南部折銜安同昌訓局軍韓昌順北部獨女文召史閑良李三萬以上二十八戶完少頹多戶東部訓局軍李德起朴中太良人崔宗蕃金漢徵金奉乭獨女洪召史李召史出身李再邦西部閑良申命仁全正範田奉日沈大秋待年軍白命大良人印祥雲李廷玉朴宗哲幼學林信喆出身宋之燁獨女張召史禹召史朴召史朴召史南部折衝林仁彩御營軍吳德純良人李尙春金鼎九李漢國獨女閔召史吳召史北部良人朴雪萬朴聖萬別破陣朴再云閑良崔三柱獨女宋召史以上三十四戶因漢城府別單元恤典業已擧行故只加給錢一兩完多頹少戶東部禁軍朴聖泰良人朴大成南部獨女金召史北部幼學朴宗斗以上四戶亦依昨日例布一疋加給錢一兩一體分給貧戶東部獨女金召史全召史權召史良人沈大興西部前僉使文天絿幼學文天樞文天極李慤嘉善李德文良人金重起梁命金閑良李順興待年軍白命大獨女元召史南部獨女金召史金召史北部忠義玄大源獨女金召史馮召史黃召史金召史良人尹者斤太李泰位金驗石牙兵龍云以上二十五戶各米四斗亦依昨日例題給而西部屬戶則臣時秀進往江倉一一分給東部南部北部三部屬戶則分送本廳郞官于各其附近處依例分給之意敢啓傳曰知道
정조 20년
義禁府照目全羅前兵虞候李道善矣身爲調點官監色之討索至於一而二十九兩之多而初旣不能檢束末又矇然不察者揆以法意殊極可駭以此照律罪杖八十收贖奪告身三等私罪啓奉敎依允
정조 20년
吏曹參議韓晩裕疏曰伏以臣百里待罪之際忽承銀臺恩除十朔便養之餘幸得板輿穩返旣遂烏哺之情仍蒙馹召之榮寵光所及感祝靡措歸依輦轂之下纔及旬日又叨三銓新命臣誠惝怳踧踖不覺五內之失守噫臣於見職乃是僨敗之地未免僇辱之人有時追思怛焉傷痛夫豈有復膺是職之理而昨夏一出則抑有說焉乞養得請之後一向撕捱則旣無出場之期難諧得郡之願所以暫時冒膺一麾出守誠以情理之切急於人而時易失也踪地之難久於朝而出可速也若以前日之出而今又冒出則孰諒前日之爲親暫膺非出於貪榮而冒進也哉況臣方在解由未出之中則揆以格例自在當遞私義之隘旣如彼公格之拘又如此再違嚴召惶蹙靡容三牌繼降蠢動兼路玆敢不避瀆撓之誅略控危苦之懇伏乞聖慈特察微諒亟命鐫改臣職名以卒生成之澤焉臣無任云云省疏具悉解由勿拘爾其勿辭察職
정조 20년
行都承旨李冕膺坐行左承旨李祖承坐右承旨李肇源坐左副承旨魚用謙坐直右副承旨金熙朝坐直同副承旨李昌漢坐注書柳遠鳴仕直一員未差假注書李允謙仕事變假注書文尙表仕
정조 20년
藥房提調沈頤之副提調李冕膺啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏處敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 20년
李肇源啓曰明日日食齋戒相値視事頉稟之意敢啓傳曰知道
정조 20년
傳于李肇源曰禮房承旨馳詣宗廟景慕宮奉審摘奸以來
정조 20년
金熙朝啓曰大司憲徐有臣牌不進執義李城輔掌令李益恢持平崔逵翰在外掌令洪受浩持平洪光一呈辭監察茶時之意敢啓傳曰知道
정조 20년
李冕膺啓曰漢城右尹李亨元除拜後過三日不爲出肅依定式推考警責仍卽牌招察任何如傳曰允
정조 20년
李冕膺啓曰新除授承旨崔獻重方在罷散中何以爲之敢稟傳曰敍用
정조 20년
李冕膺啓曰新除授同副承旨崔獻重卽爲牌招何如傳曰允
정조 20년
金熙朝啓曰合辭闕啓事甚未安除在外未署經外未肅拜人員竝卽牌招何如傳曰允
정조 20년
盧尙熙改差代以文尙表爲事變假注書
정조 20년
傳于魚用謙曰左副承旨入侍
정조 20년
李肇源啓曰擧條書入事體甚重而昨日松營事詢問也兵曹參判徐有大奏語全然落漏事極可駭當該注書吳泰曾所當重勘而本院請推之外無他可施之罰何以爲之敢稟傳曰注書汰去當該承旨禁推可也
정조 20년
李冕膺啓曰左承旨成種仁禁推事命下矣依定式遞差傳旨捧入之意敢啓傳曰知道
정조 20년
吳泰曾汰去代以李允謙爲假注書
정조 20년
以申星模囚單子傳于金熙朝曰分揀放送使之卽爲擧行
정조 20년
李肇源以弘文館言啓曰校理吳鼎源副校理張至顯副修撰韓用鐸旣有只推之命竝卽牌招察任何如傳曰允
정조 20년
以校理吳鼎源副校理張至顯副修撰韓用鐸牌不進罷職傳旨傳于李肇源曰只推
정조 20년
兵曹參判前望單子入之李亨元落點
정조 20년
金熙朝啓曰兵曹參判李亨元牌不進推考傳旨今方捧入而兩捕將之代斯速擬入事命下之後如是違牌不卽擧行事甚未安更卽牌招何如傳曰允
정조 20년
承旨前望單子入之李祖承李昌漢落點
정조 20년
李祖承以兵曹言啓曰今五月朔各廳堂下武臣試射當爲設行而臣曹連因有故不得爲之之意敢啓傳曰知道
정조 20년
金熙朝以兵曹言啓曰今日救食時堂上一員例爲進參而判書臣趙宗鉉在外參判臣李亨元納牌不進參議臣朴聖泰謂有情勢臣則今方入直時刻漸迫而他無變通之路參判李亨元更爲牌招以爲進參之地何如傳曰允
정조 20년
魚用謙以賑恤廳言啓曰漢城府民家頹壓別單判付內恤典令該廳卽爲分給事命下矣東部字內完少頹多一戶布一疋西部字內全幕頹壓二戶各錢二兩完少頹多二戶三四間中完多頹少五戶各布一疋北部字內全家頹壓二戶各錢二兩合錢八兩布八疋恤典依例分給之意敢啓傳曰知道
정조 20년
魚用謙以賑恤廳言啓曰三部摘奸史官書啓啓下本廳矣取考書啓則頹戶東部十五戶南部十一戶北部十戶各元恤典錢二兩加給錢一兩因漢城府別單及宣傳官書啓已爲題給而全頹戶北部良人金尙郁元恤典錢二兩加給錢一兩完少頹多戶東部童蒙元興甲俄因漢城府別單元恤典旣已擧行故只加給錢一兩南部良人丁道成完多頹少戶東部幼學元鳳臣北部獨女崔召史禁衛軍崔儉尙幼學姜敬完良人徐順太以上六戶元恤典布一疋加給錢一兩一體分給貧戶東部三戶北部三戶因宣傳官書啓各米四斗昨已題給而其中東部良人李時遇獨女李召史李召史金召史幼學沈永之南部良人金成大北部良人馬興仁河得龍朴一男廉貴乭高起奉閔順泰金亨三成順泰朴時明盧仁孫幼學尹光浩李東玄尹昌道金玄喆姜柱聃安晦僉知高成才獨女林召史金召史徐召史趙召史金召史崔召史梁召史金召史寡女李氏洪氏以上三十三戶各米四斗依例題給而東部南部北部三部分送本廳郞官于各其附近處一一分給之意敢啓傳曰知道先往之宣傳官若能周察豈有追去史官査出加現之擧乎當該宣傳官等令政院指名捧現告降定最遠洞里任掌之役待快晴民皆安堵然後令漢城府草記分揀此後更察史官勤慢又或如彼當施加等之律以此嚴飭可也
정조 20년
刑曹啓目粘連向前罪人崔進吉打殺韓進得節次旣已箇箇承款詳覈施行爲白乎旀檢律取招法意嚴重則今此崔進吉行兇時用杖等事至問於其弟進龍者有違格例當該初覆檢官竝令該府拿問處之何如判付啓兩檢官之取招於正犯之弟雖違格式不得不取招之道措語於問目容有一分可恕爲先從重推考爲旀爲道伯者自初檢狀勿捧俾勿更招於覆檢則違式捧招豈登鐵案乎至於勿拘日次使之加刑其爲越法而壞律不但有浮於檢官之做錯彼而論罪此而合眼平允之義固如是乎大抵日次勿拘朝家之所不能爲者身爲按道執法之任者無難題送此路一開後弊何限當該道臣所當拔例嚴勘而闖呈一疏名編罪籍姑無加施之律待其宥還削去仕版爲旀卿等段爲先一竝罷職以爲掌法之臣議律不審者之戒爲旀情節絶悖獄則未具嚴飭新道伯更爲具格捧招狀聞後報議政府施行爲良如敎
정조 20년
丙辰五月三十日卯時上御誠正閣藥房入診諸承旨持公事入侍時藥房提調沈頤之副提調李冕膺右承旨成種仁左副承旨李肇源右副承旨魚用謙記事官柳遠鳴假注書吳泰曾記注官金良倜記事官金履永醫官柳光翼金孝儉金光國周命新李周憲朴春源李惟鑑丁希泰以次進伏訖頤之曰雨餘蒸熱聖體若何上曰一樣矣頤之曰寢睡之節何如上曰所居殿宇甚狹窄爲遠陽加簷而本以短椽再承簷桷其熱不得不平然每値雨潦屋漏床床緣此近多失睡之時矣雖小屋崇樑必遠暑唐太宗所居之九成宮以獨柱造成下臨無地此所以能避暑也我國宮室之制固不可以此揆之而補簷平霤以器承漏則誠亦卑宮之過矣頤之曰王大妃殿氣候何如上曰一樣矣頤之曰惠慶宮氣候何如上曰一樣矣頤之曰入侍醫官診候何如上曰置之可也上曰慈宮進服瓊玉膏初欲仰體慈意勿令提擧入來監劑事體不然提調依例監劑而年老矣副提調別省記監劑處所籠山亭爲之按曆來月初九日爲吉以此日監劑上命書榻敎曰開城留守入侍賤臣承命出傳與開城留守趙鎭寬偕入進伏上曰金川二面劃屬事於卿與有榮矣幾年未遂之事卿能準請松人必以卿爲永世之頌矣鎭寬曰闔境攢手神人胥說矣上曰此亦敷惠之一端初意則齊厚陵展謁時以駕過之地施惠矣漸非遠遊之時故趁今許劃莫非慈恩之覃曁也須以此意聚會父老丁寧曉諭可也鎭寬曰宣上德豈敢暫緩待擧條啓下卽當發程矣上曰欲以綸音制下卿之還營姑俟數日可也鎭寬先退仍命退諸臣以次退出
정조 20년
丙辰五月三十日戌時上御重熙堂左副承旨入侍時左副承旨魚用謙記事官柳遠鳴記事官吳泰曾金良倜以次進伏訖上命書傳敎曰今下史官書啓依朝筵下敎於知申者擧行事分付該廳上曰傳敎與書啓出給于惠堂卽爲擧行而傳敎則謄給可也又命書傳敎曰違牌承旨許遞前望單子入之待下批牌招上曰承旨之年幾何用謙曰五十五矣上曰承旨生疎公事判付出去政院詳問規例書之可也仍命退承史以次退
정조 20년
丙辰五月三十日戌時上御重熙堂坐直承旨入侍時右副承旨金熙朝記事官柳遠鳴記事官吳泰曾金履永以次進伏訖上命書傳敎曰捕將何等重任出代之間猶有兼察之式則法意之不可暫刻曠務可以知之且況判堂上來間代行亦有下敎則何必番番提敎而敢以太酸之處義反爲酬應之致煩文宰猶不敢況武將乎兵曹參判徐有大罷職其代前望單子入之今將夜深待下批卽爲牌招兩捕將之代斯速擬入待下批牌招傳授命召及大將牌傳令牌該房之呑棗含糊不可無飭而旣置對爲先從重推考上曰摠戎使姑勿出代御營大將兼察牌招聽傳敎出榻敎上曰兵曹參判牌去來申飭夜深前入來開政而傳命之際若致遲滯則此注書之職責各別申飭可也命退承史以次退出
정조 20년
行都承旨李冕膺坐行左承旨李祖承坐直右承旨李肇源坐左副承旨魚用謙坐右副承旨金熙朝坐同副承旨李昌漢坐直注書柳遠鳴仕一員未差假注書李允謙仕直事變假注書文尙表仕
정조 20년
魚用謙啓曰明日常參經筵取稟傳曰停
정조 20년
李昌漢啓曰來初五日朝參日次矣敢稟傳曰停
정조 20년
李昌漢啓曰御營廳將官來言今日本廳軍兵日次私習云矣敢啓傳曰知道
정조 20년
傳于金熙朝曰右副承旨入侍
정조 20년
傳于李祖承曰左承旨入侍
정조 20년
傳于李冕膺曰諸承旨持公事入侍過齋後詣閤
정조 20년
傳于李冕膺曰吏兵房承旨持歲抄入侍
정조 20년
傳于李冕膺曰吏兵批歲抄中點下者依例捧傳旨
정조 20년
李昌漢啓曰兵曹參判李亨元牌不進推考傳旨今方捧入而兩捕將之代斯速擬入今已至經宿如是違牌不卽擧行事甚未安更卽牌招何如傳曰允牌去來嚴飭使之斯速行公而出代間兼察已至經宿尙不取稟政院擧行極爲駭然該房承旨爲先推考
정조 20년
李昌漢啓曰捕將重任不可一刻暫曠兩捕將出代間以曾經中何大將兼察乎敢稟傳曰御將兼察
정조 20년
兵曹以李漢豊爲左邊捕盜大將以柳孝源爲右邊捕盜大將
정조 20년
李昌漢啓曰右邊捕盜大將柳孝源未付軍職之前承牌受符臣之不卽啓請付軍職不勝惶恐而該大將之徑先入闕事甚未安推考警責仍令該曹口傳付軍職何如傳曰允
정조 20년
兵曹口傳政事護軍柳孝源單付
정조 20년
傳于李昌漢曰前咸鏡監司留待
정조 20년
傳于李昌漢曰前咸鏡監司入侍
정조 20년
李昌漢啓曰事變假注書文尙表時無職名令該曹依例付軍職冠帶常仕何如傳曰允
정조 20년
魚用謙以弘文館言啓曰本館下番修撰臣朴吉源今春夏等褒貶取稟於領事事今日晝仕出去之意敢啓傳曰本館卽論思之地爲百司之倡然後怠忽者可以箚論疏勘而名之曰褒貶取稟晝仕出去可謂設玉署以後未聞事之駭然莫甚於此此似微事有關紀綱不畏大官如此其可以畏朝廷況出直館官亦多其人則不往於鷄初鳴之時始於放鑰之後來呈草記晝仕出去乎由前由後不可無飭爾則先遞差後禁推政院之無一言捧納溺職甚矣當該承旨推考似此謬習須卽隨現釐正以存流來古規之意言于政府可也
정조 20년
以副校理張志顯副修撰韓用鐸牌不進罷職傳旨傳于魚用謙曰只推
정조 20년
以成種仁囚單子傳于李肇源曰放送
정조 20년
以朴吉源囚單子傳于李肇源曰放送
정조 20년
以漢城府民家頹壓別單傳于李祖承曰恤典令該廳卽爲分給事分付
정조 20년
李祖承以賑恤廳言啓曰傳曰今下史官書啓依朝筵下敎於知申者擧行事分付該廳事命下矣西部全壓戶十七戶各元恤典錢二兩加給錢一兩頹多完少戶三戶半頹戶八戶完多頹少戶四戶以上十五戶各元恤典布一疋加給錢一兩因漢城府別單及宣傳官書啓已爲題給而全壓戶良人申千銀林千金朴仁得李福先李萬大盧鎭閑良吳豐在黃益大良人朱元俊李東彬以上十戶各元恤典錢二兩頹多完少戶前禁軍李元鎭良人金壽海摠軍李興大獨女咸召史半頹戶良人金先孫鄭允爀韓景祚幼學金聲遠完多頹少戶幼學金載儁良人金宗伊閑良金龍來朴春根金慶仁老除軍李國奉以上十四戶各元恤典布一疋漢城府別單業已題給故只加給錢一兩全頹戶良人安廷行元恤典錢二兩加給錢一兩頹多完少戶獨女李召史完多頹少戶獨女安召史朴召史以上三戶各元恤典布一疋加給錢一兩一體分給貧戶十三戶內二戶因宣傳官書啓各米四斗已爲題給而其中幼學鄭淳寡女申氏愼氏尹氏金氏前禁軍李元鎭獨女成召史良人安時泰張興必金貴奉閑良崔時興以上十一戶各米四斗依例題給而道里之最近處自內廳上下最遠處發遣郞官于附近江倉一一分給之意敢啓傳曰知道
정조 20년
李祖承以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完少頹多一戶三四間中完多頹少一戶各布一疋恤典當爲題給而卽因摘奸史官書啓已爲擧行故不爲疊授之意敢啓傳曰知道
정조 20년
丙辰六月初一日卯時上御重熙堂左承旨稟事閣臣同爲入侍時行左承旨李祖承假注書李允謙記注官金良倜記事官吳泰曾二直提學李晩秀以次進伏訖上曰救食復圓後諸承旨持歲抄及各房公事詣閤賤臣承命出傳晩秀曰以下缺二直提學李晩秀擧條未下
정조 20년
丙辰六月初一日辰時上御重熙堂吏兵房承旨持歲抄入侍時行都承旨李冕膺同副承旨李昌漢記事官柳遠鳴吳泰曾金履永以次進伏訖上曰歲抄入之上曰公事各房皆有之乎冕膺曰吏工房無之其餘各房有之矣上曰軍士房代房承旨入侍賤臣承命出傳左承旨李祖承進伏上曰左承旨則出去李肇源入來而換房可也仍命書傳敎曰戶刑換房上曰左右捕將以御將兼察肇源曰左右捕盜大將以御營大將李漢豊兼察事命下矣卽爲牌招聽傳敎之地何如上曰依爲之出擧條上曰兵曹參判牌招卽爲開政捕將望擬入而待歲抄點下開政事分付上敎昌漢曰兵批歲抄旣已點下該房承旨持而先退昌漢先退上曰今日入侍吏兵房承旨外代房承旨二人同爲入侍此與諸承旨入侍別無間焉公事則注書出去持入詣閤承旨退去賤臣承命出傳持公事還入進伏命肇源讀奏書判付訖上曰兵判何日當還朝云乎肇源曰今夕或明朝入來云矣命退承史以次退出
정조 20년
丙辰六月初一日申時上御誠正閣前咸鏡監司入侍時同副承旨李昌漢假注書李允謙記事官吳泰曾記事官金履永前咸鏡監司趙宗鉉以次進伏訖上曰兵判進前宗鉉進伏上曰道內年事何如民情亦何如宗鉉曰以沿路所見推之大抵豐徵矣上曰今年雨水頻數別無損害者耶宗鉉曰高低周洽擧皆移秧而亦無少損害者矣上曰今番追躋後節目果皆遵行耶宗鉉曰然矣上曰卿以先蔭位至輔國於予心亦不無愴昔者矣宗鉉曰臣伏奉兩世恩酹之典恩榮曠絶臣不勝感泣矣上曰卿居北伯已爲周年耶宗鉉曰臣待罪北關已爲周年矣上曰每以北關民事宵旰之念未嘗少弛昨今年則倚卿爲重少紓一分之憂矣果無弊瘼之可言者耶宗鉉曰昨年北道則大豐而邑弊民瘼亦別無仰達者矣上曰卿則先退宗鉉曰臣有所區區仰達者矣臣之本末長短聖明旣已下燭臣之所圖報一念只在筋力奔走殫竭駑鈍而已今則犬馬之齒已迫桑楡雖筋力奔走實難盡誠盡力且五六年內偏被聖恩環顧朝廷誰復有如臣之荐蒙恩榮者耶臣感祝之外常切懍惕矣中權之命又下於此際本兵之任實非如臣者所可承膺而昨今兩年暫解旋授殆若爲臣設者臣何敢晏然冒膺以貽淸朝之羞乎上曰昨今年內再次加資者耶宗鉉曰然矣而自北伯爲兵判者於臣身初見矣上曰然乎上曰非但念舊所取於卿者素知卿之杜門守拙與世寡合故乃所以有此重寄也卿勿過巽仍命退諸臣以次退出
정조 20년
行都承旨李冕膺坐行左承旨李祖承坐右承旨李肇源坐直左副承旨魚用謙坐右副承旨金熙朝坐直同副承旨未差注書柳遠鳴病一員未差假注書尹亨烈仕直李是鍊仕事變假注書安敬默坐
정조 20년
李肇源以都摠府言啓曰今日入直內三廳武兼禁軍及軍兵等中日習射請出標信傳曰雨勢如此後日次爲之
정조 20년
李肇源啓曰御營廳將官來言今日本廳軍兵日次私習云矣敢啓傳曰後日次爲之
정조 20년
李肇源啓曰合辭許久闕啓事甚未安除在外未署經外未肅拜人員竝卽牌招何如傳曰允
정조 20년
李肇源啓曰大司憲徐有臣牌不進執義李城輔掌令李益恢持平崔逵翰在外掌令洪受浩持平洪光一呈辭監察茶時之意敢啓傳曰知道
정조 20년
吏曹口傳政事以徐美修爲兵曹參知
정조 20년
李肇源啓曰事變假注書文尙表身病猝重勢難察任今姑改差何如傳曰允
정조 20년
文尙表改差代以許鐫爲事變假注書
정조 20년
許鐫有頉代以安敬默爲事變假注書
정조 20년
注書柳遠鳴病代以尹亨烈爲假注書
정조 20년
李允謙有頉代以鄭元善爲假注書
정조 20년
鄭元善在外代以李是鍊爲假注書
정조 20년
李肇源啓曰事變假注書安敬默時無職名令該曹依例付軍職冠帶常仕何如傳曰允
정조 20년
李肇源以兵曹言啓曰禁軍別將李明運癃衰昏聵脚病添加無望供職呈狀乞遞領軍重任不可虛縻改差何如傳曰允
정조 20년
兵曹以柳孝源爲禁軍別將
정조 20년
李肇源以兵曹言啓曰五衛將金振九身病猝重時月之內無望供職呈狀乞遞宿衛輪番之任不可久曠改差何如傳曰允
정조 20년
敦寧都正李日運疏曰伏以臣自來魯莽近益衰朽偶玷重試只切愧懼而恩資遽降於當日見職又叨於今辰且榮且驚不知所喩祇肅寵命爲伸叩謝之忱而第臣本無敦寧揆以體例自在應遞玆陳援例之章仰瀆崇嚴之聽伏乞聖明卽命選部亟賜鐫改以存公格以安私分不勝幸甚臣無任云云省疏具實疏辭下該曹稟處
정조 20년
丙辰六月初二日卯時上御誠正閣諸承旨持公事入侍時行左承旨李祖承右承旨李肇源左副承旨魚用謙右副承旨金熙朝同副承旨李昌漢記事官柳遠鳴假注書李允謙記事官吳泰曾記事官金履永檢校直閣金勉柱以次進伏訖祖承曰戶房無公事矣命先退用謙曰臣代察吏房而該房無公事禮房亦無公事矣命先退肇源曰刑房無公事矣命肇源書經筵取稟臺諫牌招啓辭判付昌漢讀奏平安監司朴宗甲狀啓龍淵別將李仁國備望後錄事及熙朝讀奏敦寧都正李日運疏批訖命退承史以次退出
정조 20년
丙辰六月初二日辰時上御重熙堂右承旨入侍時右承旨李肇源假注書李允謙記事官吳泰曾記事官金履永以次進伏訖上曰開城留守明日入來云耶肇源曰然矣上曰同副見甚衰病矣肇源曰以今筋力有難行公云矣命書傳敎曰同副承旨衰病勢難當暑供劇許遞又命書傳敎曰聞其實病勢難入直且當有編書之事兵曹參知李義駿許遞令該曹口傳差出仍命退承史以次退出
정조 20년
行都承旨李冕膺坐行左承旨李祖承坐右承旨李肇源坐直左副承旨魚用謙坐直右副承旨金熙朝坐同副承旨李城輔在外注書柳遠鳴仕直一員未差假注書吳泰曾仕事變假注書安敬默仕
정조 20년
尹亨烈改差代以洪宗涉爲假注書
정조 20년
洪宗涉在外代以洪時濟爲假注書
정조 20년
傳于李祖承曰吏曹判書入侍
정조 20년
吏曹口傳政事學諭單吳聖根校書副正字二單申星模韓耆裕
정조 20년
以吏曹參議韓晩裕牌不進罷職傳旨傳于李冕膺曰出膺之後又復引義義無所據只推更爲牌招
정조 20년
有政吏批判書金載瓚進參判黃昇源進參議韓晩裕進行都承旨李冕膺進啓曰星州牧使今當差出而本州以嶺南雄邑物衆地大素稱難治不可不擇差他道有聲績未準限守令竝擬何如傳曰允以李城輔爲承旨鄭履綏爲修撰林蓍喆爲禮曹參判李書九爲左尹尹序東爲司成鄭存中爲瓦署提調南宮玾爲監察金履喬爲兼東學敎授李述源爲星州牧使兵曹參議徐美修參知朴聖泰鰲恩君單李敬一故兵使李長燁贈兵參例兼慶尙兵使李殷福考
정조 20년
兵批判書趙宗鉉進參判李亨元參議朴聖泰病參知徐美修入直右承旨李肇源進以李益運爲副摠管李相豐成致鳳洪景運爲五衛將孫興國金祥澤崔應復爲慶熙將李再柱方㝡厚爲景福將閔光升爲忠淸水使大護軍尹師國李祖源護軍洪明浩李太亨李鼎運宋鍈林蓍喆副護軍李尙度李義綱金祖淳柳匡天成種仁李昌漢李東馨李喆模李義駿柳光國趙義鎭副司果朴吉源李寬彬副司正安敬默副司勇宋啓幹金直淳以上竝單付御眞奉安閣衛將單崔俊起
정조 20년
李冕膺啓曰新除授同副承旨李城輔時在京畿驪州地斯速乘馹上來事下諭何如傳曰擢置邇列非爲侈銜況於尋鄕之後必欲更致朝端而誠未見孚尙遲幡然凝貯之思不啻如渴爾其斯速乘馹上來事同副處下諭
정조 20년
李祖承啓曰開城留守趙鎭寬依下敎來待矣傳曰入侍
정조 20년
以慶尙監司李泰永狀啓實行實蹟之著聞者李樹仁李楨國禹載岳鄭煒金台翼等年歲居住馳啓事傳于李冕膺曰旣命薦進宜責薦進之實效使之給馬起送事回諭
정조 20년
李冕膺以吏曹言啓曰忠淸道道薦人堤川進士金衍吉待其上來草記可也事命下矣金衍吉今方上來之意敢啓傳曰未及上來兩人如可强使之催促上來司爲草記嶺南薦進人亦爲起送事分付道臣待其上來亦卽草記可也
정조 20년
李冕膺以吏曹言啓曰本曹佐郞李勉昇呈狀內矣身素患痰癖之症當暑添劇時日之內萬無供職之望云身病旣如是沈重則有難强令察任改差何如傳曰允
정조 20년
李肇源以備邊司言啓曰卽見黃海監司徐邁修狀啓則以爲月前還穀留庫中六千石加分事特蒙準許斟量均俵勤其耕種而見今農務方殷兩麥失稔民勢益復艱乏際此接濟之方惟在於繼給還穀限三千石特爲加劃事請令廟堂稟旨分付矣本道民勢果如此則給還勸農在所不已前已準許後何靳持今姑依狀請許施以爲分排接濟之地何如傳曰允
정조 20년
李肇源以兵曹言啓曰五衛將朴春源張宅祚身病猝重時月之內無望供職俱爲呈狀乞遞宿衛輪番之任不可久曠竝改差何如傳曰允
정조 20년
李肇源以兵曹言啓曰加設景福宮衛將金潤心全啓璋除授在外未上來竝減下何如傳曰允
정조 20년
李肇源以兵曹言啓曰禁軍來秋冬等都試因政府及本曹有故不得設行今已過時矣在前如此之時有仍停都試代行祿試射之例今亦依此擧行何如傳曰允
정조 20년
義禁府啓目粘連永興德源兩邑海戶之失業白徵其爲矜悶旣是實狀則採取民情論報請減事勢則然是白乎矣初不然着意勸飭致有此許多減縮者難免其責永興府使李漢興德源府使元毅鎭竝拿問處之何如判付啓或云防給或是新到兩邑守令爲先從重推考其分明贖愆然後論理狀聞事更爲嚴飭道臣爲良如敎
정조 20년
丙辰六月初三日卯時上御誠正閣諸承旨持公事入侍時行左承旨李祖承右承旨李肇源左副承旨魚用謙右副承旨金熙朝假注書尹亨烈李是鍊記事官吳泰曾金履永檢校直閣金勉柱以次進伏訖祖承用謙熙朝無公事先退肇源讀奏平安監司朴宗甲狀啓龍川府使黃仁煐逃躱罪人限內捉納有旨祗受事命書判付訖上曰注書尹亨烈誰也履永曰東萊府使尹長烈之八寸親也命書傳敎曰詞訟之任數遞宜念與其乍罷旋敍姑令仍任以責來效之爲實政刑曹堂上罷職人竝分揀仍卽牌招察任又命書傳敎曰忠淸水使之代今日政差出與未下直閫帥守令使之不多日內下送事分付上曰不卽待令之承文院官員校書分館施行不能嚴飭之上博士一體施行在院不爲催促之該官員成均分館施行竝令該曹口傳施行出榻敎命書傳敎曰此雖微事注書則曖昧而混同請勘當該承旨及在院承旨一竝從重推考假注書吳泰曾汰去分揀仍命退承史以次退出
정조 20년
丙辰六月初三日辰時上御重熙堂左承旨與吏曹判書入侍時行左承旨李祖承假注書吳泰曾記注官金良倜記事官金履永吏曹判書金載瓚以次進伏訖上曰兵批望筒如已修正先爲入之賤臣承命出傳命退諸臣以次退出
정조 20년
丙辰六月初三日午時上御重熙堂右承旨入侍時右承旨李肇源假注書洪時濟記注官金珍恪金良倜以次進伏訖上曰注書出去持入政望賤臣承命出往持入進伏上曰山林執義李城輔何不入於承旨望乎肇源曰似未經準職而然矣上曰雖未經準職分付政廳勿拘擬入可也仍命退承史以次退出
정조 20년
丙辰六月初三日未時上御便殿開城留守入侍時行左承旨李祖承假注書吳泰曾記注官金良倜記事官金履永原任直提學徐龍輔二直提學李晩秀開城留守趙鎭寬以次進伏訖上曰松留何日當還營鎭寬曰待綸音製下卽當啓程矣上曰初欲以文字別諭士民矣更思之此涉張大只以擧條啓下者精寫一本自政院給諭書筒齎去咸聚父老細細曉諭此地卽列聖朝所歷臨而予則今非遠游之時矣必於此月有此施惠之事者欲廣慈恩有此速成曉諭父老之時亦使知此意也鎭寬曰民雖至愚豈不知聖意之攸在臣於還營之日將與一境民庶含恩獻頌矣上曰麗朝陵寢曾在顯廟朝增其牲幣之節以王氏子孫守護矣所居王氏今爲幾何鎭寬曰其麗甚衆而皆麗朝中葉以上子孫也上曰以經傳觀之有曰虞賓在位群后德讓有曰在彼無惡在此無斁聖人之意槪可見矣今之松人與此奚異名在朝籍殆無其人此豈朝家一視之意哉無論文武卿須搜訪人才以爲收用之地可也鎭寬曰此地實緩急所恃而亦多武藝之精工者但爲世擯棄莫不羞憤皆有立功效節自拔自新之意今若見日前擧條之下者莫不鼓舞而振作此誠倡勇激氣之會也上曰俗傳道詵以爲享國不下爲五百年園寢不必廣卜云故麗朝諸陵同在一處云然否鎭寬曰在松京者爲三十六陵而亦有在於他處矣上曰書院之在松京者鄭圃隱徐花潭外亦有之乎鎭寬曰五冠山書院卽潘南朴氏之祖麗末與鄭夢周同志者而朴世采以其孫追配矣上曰如有古蹟之可知者必須採訪雖致祭等事或有不知而不及爲者亦不可不知也上曰長湍一面移劃後畿伯以爲如何鎭寬曰以書往復而長湍之所收於其面者不過爲二十八兩錢此之得失不必持難矣上曰所得之地爲幾何鎭寬曰不過一里之廣而山脊殆爲二十里松人墳墓皆在焉皆以富豪之類養山等事侈大相尙而長湍吏屬憑公斫伐因事侵漁者不勝其弊矣今此移屬實有神人胥悅之幸矣命退諸臣以次退出
정조 20년
行都承旨李冕膺坐行左承旨李祖承褒貶進右承旨李肇源坐左副承旨魚用謙坐直右副承旨金熙朝坐直同副承旨李城輔在外注書柳遠鳴仕直一員未差假注書吳泰曾仕事變假注書尹永輝未入來
정조 20년
李肇源啓曰大司憲徐有臣牌不進執義未差掌令李益恢持平崔逵翰在外掌令洪受浩持平洪光一呈辭監察茶時之意敢啓傳曰知道
정조 20년
金熙朝啓曰御營廳將官來言今日本廳軍兵日次私習云矣敢啓傳曰知道
정조 20년
李祖承啓曰臣祖承以掌樂院提調褒貶坐起時進去下直之意敢啓傳曰知道
정조 20년
傳于金熙朝曰下直閫帥留待
정조 20년
安敬默改差代以尹永輝爲事變假注書
정조 20년
注書柳遠鳴病代以任百禧爲假注書
정조 20년
以漢城府民家頹壓別單傳于李冕膺曰恤典令該廳卽爲分給事分付
정조 20년
備忘記慶尙左兵使李殷福下直長弓一張長箭一部片箭一部筒兒一箇賜給
정조 20년
以漢城府民家頹壓別單傳于金熙朝曰恤典令該廳卽爲分給事分付
정조 20년
以廣州留守徐有鄰狀啓營庫所在木綿以貢木換貿事傳于金熙朝曰依狀請施行事回諭
정조 20년
魚用謙以弘文館言啓曰新除授修撰鄭履綏卽爲牌招察任何如傳曰允
정조 20년
金熙朝以賑恤廳言啓曰漢城府民家頹壓別單判付內恤典令該廳卽爲分給事命下矣西部字內全家頹壓一戶錢二兩三四間中完多頹少一戶布一疋恤典依例分給之意敢啓傳曰知道
정조 20년
吏曹啓目粘連觀此敦寧都正李日運上疏則以爲臣本無敦寧揆以體例自在應遞亟賜鐫改以存公格亦爲白臥乎所旣無敦寧則揆以公格不可仍置改差何如判付啓依允
정조 20년
修撰鄭履綏疏曰伏以臣卽是空空一物耳少而失學長又無聞其所爲業不過口誦羲經一部而濫蒙洪造躐取科第三司淸華歷揚殆遍每自循省愧懼交集向者堂疏旣發於前臺章又繼於後人言頗峻臣心益慙況臣空疎譾劣觸處生疣昨秋恩罰追思至今惶蹙靡容而又此公議迭發物情不愜則惟有杜門訟愆撫躬自惜而已夫安有一分意望更戀榮寵而忽於千萬夢想之外收敍未幾除旨遽降以臣爲弘文館修撰者臣驚惶震懍罔知攸措怵畏義分當卽竭蹶之不暇而念臣情地冒膺無路且臣素患痰癖之症添暑益劇天牌之下末由趨承玆不得不隨詣闕外拜章徑還罪積逋慢益無所逃伏乞聖慈俯垂鑑諒亟遞臣職名仍治臣違傲之罪以肅朝綱以安賤焉臣方丐免不宜贅他而愛君如丹耿結于中玆將平日之所慨歎者敢此附陳惟聖明澄省焉夫激濁揚淸有國之急務欲使激揚必先好惡之公然後士趨不岐國是底定蓋人君處崇高之位握造化之柄一念之所向一言之所出莫不趨走響應惟上之從此誠導率之妙而轉移之機也臣竊覸我殿下近年以來亦嘗留心於賢邪進退民志非不粗定朝象非不略新而尙於公私好惡之辨無明白截直底意有依違苟且之端使前日之不能自立者舊染猶存於變無期夫君子小人之分如天地之有陰陽彼盛則此衰此長則彼消未有半陰半陽而可名爲甚物者人君對天之道亦當區別辨破使不可兩存而參錯也明矣雖以國家乂安之道言之先明淑慝夬正從違俾一世之人曉然皆知上意之所存則始乃捨舊圖新悟非追是沕然同歸於大公至正之化而生成之澤行乎其間豈不美哉今若終始含蓄左右容忍以是而爲調停以是而責寅協則臣恐治效愈邈人志益渝此無他故矣公私之分猶未盡其道耳伏願殿下繼自今凡於用舍之際益恢公正克祛偏私則君子有所恃小人有所懼杜絶僥倖而朝著益淸防斷躁競而世道愈靖庶有以致淸明之象而迓和平之福矣臣無任云云省疏具悉爾說卽近日盈耳聒聒之說也便不新新不滿一哂昨春左相筵奏中擧直而不錯枉云云在其時尙可今爾爲說之曰以好惡之無明白爾說何說爾意何意朝廷之上無大義理之未及闡發者則調停寅協將於何着手如彼也故當好者好之當惡者惡之物各付物物來順應好之者有罪則斥之惡之者久而後用之無將迎無內外嘉善而矜不能忘怒而觀理捨短而取長惟予眼藏看看是好人人人非惡人雖欲區以別之亦不知何者陰何者陽孰是彼孰是此怎麽半陽怎麽半陰甚近於此甚近於彼此乃右所謂義理關頭之無形現可言者惜乎爾說何乃混圇䵝昧如昏夜黑窣窣而莫之爲恥予癖本在太陽症似此無稽弗詢之說不堪掛齒牙間費却辭敎於從違之際爾之本職改差俾爲息紛禁喧之一助
정조 20년
丙辰六月初四日卯時上御誠正閣諸承旨持公事入侍時行都承旨李冕膺右承旨李肇源左副承旨魚用謙右副承旨金熙朝假注書洪時濟吳泰曾記注官金良倜記事官金履永檢校待敎徐有榘以次進伏訖冕膺用謙奏無公事先退熙朝讀奏平安監司朴宗甲狀啓价川郡守反庫事肇源讀奏咸鏡監司趙尙鎭啓本狀啓謄本上送事上命分書判付訖上曰慶尙兵使入侍時濟承命出傳與慶尙兵使李殷福偕入進伏上曰進奏履歷可也殷福曰初以宣傳官陞爲參上武兼都摠都事參上宣傳官都摠經歷鐵山府使安東營將多大浦僉使竹山府使海南縣監晉州營將內禁將仁同府使朔州府使三水府使堂上宣傳官吉州牧使管城將全羅左水使今方待罪本職矣上曰初仕在何年殷福曰甲戌十月矣上曰年今幾何殷福曰年六十六矣命宣諭仍命退諸臣以次退出
정조 20년
丙辰六月初四日辰時上御重熙堂右承旨入侍時右承旨李肇源事變假注書安敬默記注官金珍恪金良倜以次進伏訖上曰吳泰曾何敢不入乎卽爲入侍可也敬默承命出傳泰曾趨入進伏上曰石洲集板在於何處肇源曰未之詳矣肇源曰政院日記歲一曝曬而近年以來多不遵行矣上曰自院申飭可也仍命退承史以次退出
정조 20년
行都承旨李冕膺坐行左承旨李祖承坐右承旨李肇源坐直左副承旨魚用謙坐右副承旨金熙朝坐直同副承旨李城輔在外注書金履永仕直柳遠鳴仕事變假注書李學淵在外
정조 20년
金熙朝啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 20년
傳于金熙朝曰假注書尹永輝仍察廳任
정조 20년
金熙朝啓曰檢閱金履永謂有身病陳疏徑出依定式禁推傳旨捧入之意敢啓傳曰雖是暑節豈敢言病至於徑出罷遞適中其意勿施卽爲牌招入直
정조 20년
魚用謙啓曰檢閱吳泰曾謂有館規陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招入直何如傳曰莫曰館規卽爲牌招入直
정조 20년
魚用謙啓曰卽者檢閱吳泰曾牌招啓辭批下後承傳色不待傳書讀批徑先起去事甚未安當該承傳色推考警責何如傳曰允
정조 20년
傳于金熙朝曰翰林金履永還付注書牌招入直
정조 20년
尹永輝陞付代李學淵爲事變假注書
정조 20년
傳于李肇源曰推考房承旨入侍
정조 20년
金熙朝以司僕寺一二提調意啓曰今月初二日外寺南廐馬一匹往待於始興邑內事命下而不爲待令於始興越站進往於華城府云事極驚駭査問委折則伊日內乘奉下敎傳于書吏朴載儉處書吏使牽馬陪朴興大出往分付於外寺而興大分付時誤以始興爲華城致此違錯云莫重下敎有此誤傳誠萬萬痛駭當該吏隷今方移送秋曹嚴刑定配而奉傳下敎之際不能致愼致詳亦不可無罪當該內乘吳毅常令該府拿問重勘前後飭敎何等申嚴而慢忽成習擧行之節至有此大段錯誤莫非臣等常時不能檢飭之罪震懍萬萬恭俟重誅之意敢啓傳曰司僕擧行例皆嚴急嚴如律令急於置郵近來則官怠吏頑睯不知畏此蓋古則司僕所屬畏中官掖隷甚於豺狼凡有命令喘喘猶恐或緩厥輩操縱之習嚴禁而反生別弊至有今番莫重奉審之行前夜擺立之馬匹敢於翌暮僅始牽往云者設寺以後所未聞之事然而官員不知提擧不聞致煩責敎然後有此草記一提擧則大臣體重除拜屬耳而二提擧則向下飭諭何等截嚴曾未幾何司屬之犯科若此而不爲嚴勘其餘內乘與下人等何足責然同是提擧則一勘一否大臣之心必以爲不安又未免勿問此草記還給於二提擧處提擧勿論則下人亦何可刑配乎流來該寺法例任其毁壞何也
정조 20년
金熙朝啓曰卽者議政府錄事來言右議政尹蓍東以爲罪在怠忽漫不事事兼管重地毁法壞例査啓批旨責諭截嚴惶悚震慓不敢偃處私次走伏金吾門外恭竢嚴誅云仍納命召何以爲之敢稟傳曰勿待命事遣史官傳諭仍傳命召
정조 20년
李肇源啓曰卽者義禁府都事來言右議政尹蓍東今方待命於金吾門外云係是大臣去就敢啓傳曰知道
정조 20년
以全羅監司徐鼎修狀啓靈光郡鞍馬等島所在宮房屯稅踏驗打量成冊修正上送事傳于李肇源曰果如査啓內辭意與否戶判問于該宮房論理草記
정조 20년
兵曹僉知李晉秀身死曾經侍從啓別致賻
정조 20년
金熙朝以兵曹言啓曰新除授五衛將成致鳳前任羅州營將李相豐前任淸州營將俱在任所而上來間本廳番次苟艱云竝改差何如傳曰允
정조 20년
金熙朝以賑恤廳言啓曰漢城府民家頹壓別單判付內恤典令該廳卽爲分給事命下矣南部字內完少頹多四戶各布一疋合四疋恤典依例分給之意敢啓傳曰允
정조 20년
刑曹啓目粘連前大靜縣監鄭運躋矣容有可恕守令拿處代以緘推罪杖一百收贖公罪施行何如判付啓依允爲旀功減一等爲良如敎
정조 20년
丙辰六月初五日卯時上御誠正閣藥房入診諸承旨持公事入侍時藥房提調沈頤之副提調李冕膺行左承旨李祖承右承旨李肇源左副承旨魚用謙右副承旨金熙朝假注書任百禧尹永輝記注官金良倜記事官吳泰曾檢校待敎徐有榘醫官柳光翼金孝儉金光國周命新李周憲朴春源李惟鑑丁希泰以次進伏訖頤之等曰日氣劇熱聖體若何上曰一樣矣頤之等曰王大妃殿氣候何如上曰一樣矣頤之等曰惠慶宮氣候何如上曰一樣矣上曰近來領相之病何如仍問醫官曰醫官中孰有往見者乎周憲曰數日前小臣往診其凡節別無加損但精神有時昏暈如在雲霧中云矣上曰其筋力本爲康旺矣上曰讀奏各房公事冕膺等曰吏戶禮工房無公事矣上命先退肇源讀奏淸北防禦使趙𡹘狀啓推考有旨祗受事平安兵使任嵂狀啓推考有旨祗受事咸鏡監司趙尙鎭啓本罪人文鎭衡吉州牧到配事訖命書判付仍命退諸臣以次退出
정조 20년
丙辰六月初五日辰時上御重熙堂左承旨入侍時行左承旨李祖承假注書任百禧記事官金珍恪記注官金良倜二提學沈煥之以次進伏訖上曰向來景慕宮次對筵說幾人來會幾許修正乎賤臣承命出傳回奏曰草本未下故未及修正云矣上曰注書使之入侍賤臣承命出與柳遠鳴吳泰曾偕入進伏上出給草本卽令出去斯速修正以入可也命退承史以次退出
정조 20년
丙辰六月初五日申時上御重熙堂推考房承旨入侍時右承旨李肇源記事官金履永記注官金良倜記事官吳泰曾以次進伏訖上敎泰曾曰前月二十五日次對筵說旣使之參看修呈而不此之爲徑先入侍何也泰曾退出上曰近來注書筵說全不成樣雖以今番次對筵說言之只是問東答西撮取糢糊要以責塞爲事豈不駭然乎古則雖擧條初無簡通之法注書逐段載錄該貫首尾仍以草冊直爲啓下矣今則此法不可遽責於新進輩而至於筵說則不可一任其糊塗入侍承旨筵退後每令史官修送筵說以爲補漏證詿之地可也上命履永出促徐俊輔輩筵說使之卽爲修入仍命退承史以次退出
정조 20년
丙辰六月初五日申時上御重熙堂坐直承旨入侍時右副承旨金熙朝記事官金履永記注官金良倜記事官金珍恪以次進伏訖上命右承旨入侍賤臣承命出傳右承旨李肇源進伏上曰李晉秀事豈不慘然乎御將情界誠可矜憐矣仍命分書刑曹日次公事判付訖命退承史以次退出
정조 20년
行都承旨李冕膺病行左承旨李祖承坐直右承旨李肇源坐左副承旨魚用謙坐直右副承旨金熙朝坐同副承旨李城輔在外注書金履永仕柳遠鳴仕直事變假注書劉弘基仕
정조 20년
魚用謙啓曰明日再明日明陵忌辰祭齋戒正日相値視事頉稟之意敢啓傳曰知道
정조 20년
傳于李祖承曰諸承旨持公事入侍
정조 20년
李學淵在外代以劉弘基爲事變假注書
정조 20년
金熙朝啓曰事變假注書劉弘基時無職名令該曹依例付軍職冠帶常仕何如傳曰允
정조 20년
以濟州牧使柳師模狀啓畢賑事傳于李肇源曰日候調順各穀以時耕耘庶有成就之望云言念賑餘民情千幸萬幸卿其另加勸課於南畝之政人力得以周及俾有有秋食實之效前巡將洪三弼屢遭出義補賑其誠可嘉其勞當酬島中兩邑守令中如有準瓜或瓜近人令該曹後日政差送否則待窠卽爲擬望老妓萬德渠何所求辦此近百包白大米賙飢濟乏乎免賤與別般酬勞間卿其從願施行後形止狀聞事回諭
정조 20년
魚用謙以賑恤廳言啓曰漢城府民家頹壓別單判付內恤典令該廳卽爲分給事命下矣西部字內全家頹壓一戶錢二兩完少頹多一戶三四間中完多頹少一戶各布一疋合錢二兩布二疋恤典依例分給之意敢啓傳曰知道
정조 20년
刑曹啓目粘連御寶僞造罪人尹鳳儀更加嚴刑期於得情何如判付啓一僞猶可惡再犯尤難赦除尋常箇箇嚴刑期於得情爲旀未完決諸囚段置切勿抛置斯速究竟爲旀已結案中卿等於退仕之暇輪回看詳如有十分起疑之端以其起疑者問于僚堂議于郞官咸以爲容有可議云爾則判堂持文案來待政院微稟爲良如敎又啓目殺獄罪人孫景海另加嚴刑期於得情何如判付啓手勢雖甚分明求生必死容或有毫分起疑之端是乙喩卿等各出意見反覆究理待後日次加刑取招仍又論理回啓爲良如敎又啓目稅穀偸出罪人李光寅各別嚴訊期於得情何如判付啓此獄眞所謂生道殺人而許久訊推尙不取服焉有如許法曹乎今番段箇箇考察各別嚴訊捧直招以聞爲良如敎又啓目殺獄罪人鄭戌甲各別嚴刑期於得情何如判付啓各出意見別加訊推無或如前漫漶爲良如敎又啓目殺獄罪人李分金另加嚴刑期於得情何如判付啓無循前套別出意見加刑取服爲良如敎又啓目僞造印信罪人金熙明另加嚴刑期於輸款何如判付啓僞造異於殺越其所究覈不是難事更加嚴刑期於得情爲良如敎又啓目殺獄罪人朴仁興各別嚴刑期於得情何如判付啓例訊例推後供如前供惡在乎欽恤之義乎卿等別出意見後日次段各別嚴訊得情俾無當宥滯囚當償倖逭爲良如敎又啓目殺獄罪人咸奉連各別嚴刑期於得情何如判付啓豈可任其不生不滅不恤當暑瘐斃乎如前除良卿等各出意見加刑取服爲良如敎
정조 20년
右議政尹蓍東箚曰伏以臣昏謬憒憒不堪于百藝之末卽臣自知者明匪敢外爲修飾以博退讓之名獨我聖上不以卑鄙擢置重任冏寺兼管又出特命臣逡巡惶隕旣不能循分遞免則惟有彈竭向前隨處盡職以少答洪造之萬一乃其所自矢者然也獨無奈歷淺望輕憚壓不得莫重傳命之地承受之錯誤擧行之稽忽自有太僕以來所未聞者臣以專管摠察之任凡有咎責將何推諉冀幸其圖免乎事發之後未敢頃刻偃處泥首金吾恭俟鈇鉞聖度包容嚴誅不加勿胥有命史官臨宣臣且惶且感雖不敢不退還私次而追想本事節節怠緩萬萬震懍此而失勘將見公法之廢朝綱之弛由臣而始豈細故也哉歷日逾時參前倚衡玆敢短箚首實仰請威譴伏願聖明亟命有司擬以當施之律以嚴邦憲以安私分不勝萬幸取進止答曰省箚具悉卿懇此豈深引之事胥命足矣陳箚太過二提擧之勿論亦出於禮卿卿須安心勿辭卽起視事仍傳曰此批答遣史官傳諭
정조 20년
丙辰六月初六日卯時上御誠正閣諸承旨持公事入侍時行左承旨李祖承右承旨李肇源左副承旨魚用謙右副承旨金熙朝記事官金履永柳遠鳴記注官金良倜記事官吳泰曾檢校待敎徐有榘以次進伏訖祖承用謙熙朝奏無公事先退肇源讀奏慶尙監司李泰永啓本罪人朴渭昌定配於吉州牧事命書判付又命書日次公事判付訖上曰昨日所下前月二十五日次對時筵說使之改修正以入而屢下屢改終不成樣夜中所入姑未詳閱果能隨處釐正耶肇源曰略加點改矣上曰近日注書輩全不記注不成體段如此而循次陞遷將爲何官後復若此當有別般嚴處以此申飭可也上曰遠鄕人注書之輪擬而餘者幾何履永曰幾盡爲之矣上曰或有瑕累而不得檢擬者亦爲抄出可也履永曰若有如尹永輝之人則抄入亦所不敢矣上曰雖難擬望而至於抄出則何所拘礙上曰注書筵說俄已申飭而雖以翰林修史言之皆能修擧無滯乎曾聞靈城君朴文壽爲戶判後始修翰林時日記此是謬例而謬例一啓恐不無後弊矣命退諸臣以次退出
정조 20년
丙辰六月初六日卯時上御重熙堂提調入侍時藥房提調沈頤之行左承旨李祖承記事官金履永記注官金良倜記事官吳泰曾以次進伏訖頤之曰日氣苦熱聖體若何上曰曉來稍涼神氣少勝矣頤之曰寢睡水剌之節若何上曰一樣矣上曰瓊玉膏所入生地黃果已擇取乎頤之曰求之黃州鳳山之間十斤取一斤可以適用云矣上曰慈宮誕辰宴需中生鰒不可不預儲海西湖西兩水營各以五百箇照氷封進必趁十五六日入來毋如前年之後時正果所入天門冬麥門冬預令藥房漬水潤之可也上曰古人云一喜一懼而予實懼多於喜至於宴嬉之需亦不欲張大豐汰而節當劇暑膳具易致爛敗故不得不用心矣頤之曰今年木實失稔不但桃杏之不結如石榴之屬亦鮮結實云矣上曰予所處堂前石榴殆過百盆而亦不知結實之多寡矣蓋古有東山別監自惠廳給米作貢每當三九月貢獻花木而此輩依倚公家搜索閭閻或廉價勒買或公肆橫奪爲弊不少而民間花木在在成林丙申以後予革此弊而委巷間花木之盛反不如前云殆近於均役設而魚不出矣今此盆榴亦於破貢之初略有剩財從便貿置冬藏春發舊根經歲當初數百盆年年消縮今纔爲百餘盆矣上命退諸臣以次退出
정조 20년
丙辰六月初六日辰時上御重熙堂右承旨入侍時右承旨李肇源記事官金履永記注官金良倜記事官吳泰曾直閣李始源以次進伏訖肇源曰獄案事體何等愼重而秋曹日次公事中李光寅孫景海兩囚推案互換貼付於原文案之中該曹之不能照檢致此錯誤誠極未安當該諸堂竝從重推考何如上曰不可推考而止一竝越捧一等可也出擧條命退諸臣以次退出
정조 20년
行都承旨李冕膺病行左承旨李祖承坐右承旨李肇源坐直左副承旨魚用謙坐右副承旨金熙朝坐直同副承旨李城輔在外注書柳遠鳴病一員未差假注書洪樂浚仕任俊常仕直事變假注書李㬖仕
정조 20년
李肇源啓曰大司憲徐有臣未肅拜執義未差掌令李益恢持平崔逵翰在外掌令洪受浩持平洪光一呈辭監察茶時之意敢啓傳曰知道
정조 20년
金熙朝啓曰來十一日朝參日次矣敢稟傳曰停
정조 20년
金熙朝啓曰來十一日輪對日次矣敢稟傳曰當次人受點後日次待令
정조 20년
傳于魚用謙曰禮房承旨馳詣明陵奉審摘奸局內諸陵一體奉審以來
정조 20년
李祖承啓曰事變假注書劉弘基身病猝重勢難察任今姑改差何如傳曰允
정조 20년
劉弘基改差代以李㬖爲事變假注書
정조 20년
傳于魚用謙曰奉審承旨入侍
정조 20년
注書金履永還付翰林代以洪樂俊爲假注書
정조 20년
李肇源以義禁府言啓曰刑曹啓目判付內當該次知中官令該府考律嚴處後草記事命下矣當該中官劉仁獐今方待命拿囚而取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣劉仁獐杖一百收贖告身盡行追奪放送之意敢啓傳曰知道
정조 20년
刑曹啓目內侍府書員申光昇冒稱宮監貽弊鄕民之罪嚴杖之下箇箇遲晩所當考律嚴勘是白乎矣旣有捧招以聞之命上裁何如判付啓渠雖實宮監猶不敢作弊於嚴飭之下是去乙內侍府下人何關於宮房而假稱替往犯科如許極爲駭痛更加嚴杖照律定配爲旀當該次知中官段置令該府考律嚴處後草記以懲後弊爲良如敎
정조 20년
丙辰六月初七日卯時上御重熙堂右副承旨入侍時右副承旨金熙朝記事官柳遠鳴記注官金良倜記事官吳泰曾以次進伏訖上曰向來慶尙道竹田狀啓先啓下之本及其時申飭之傳敎使之載錄于日省錄矣今此忠淸全羅兩道竹田狀啓同爲載錄事分付閣吏三道狀啓出給備邊司使有司堂上輯成冊子二件一則入啓一則留置于本司命書榻敎曰王大妃殿進御加味香橘茶自今日一貼式限三貼煎入上曰此方文注書出傳提調仍命退承史以次退出
정조 20년
丙辰六月初七日酉時上御誠正閣奉審承旨入侍時左副承旨魚用謙假注書任俊常記注官金良倜記事官吳泰曾以次進伏訖上曰今日各陵奉審以次進奏可也用謙曰臣承命馳詣明陵陵上殿內丁字閣奉審無頉祭物祭器祭井精潔祭官無頉仍詣敬陵奉審殿內雨漏一處使陵官報禮曹仍詣翼陵奉審殿內雨漏一處陵官已報禮曹仍詣順懷墓奉審以來矣上曰昌陵弘陵一體奉審乎用謙曰然矣上曰沿路農人之言以今日之雨謂何如用謙曰雨澤雖似過矣而牟麥皆已登場根耕亦幾盡爲矣上曰道路橋梁何如用謙曰或多雨壞而不至大段矣仍命退承史以次退出
정조 20년
丙辰六月初七日酉時上御重熙堂右承旨入侍時右承旨李肇源假注書任俊常記注官金良倜記事官吳泰曾檢校待敎徐有榘以次進伏訖上命有榘曰文集目錄西庫冊玆以書下而其外本閣所藏及玉堂芸閣所在者皆爲搜見而猶有未及者求之外間亦無不可矣上曰未下直守令有幾人肇源曰只有星州牧使一人矣仍命退承史以次退出
정조 20년
丙辰六月初七日酉時上御重熙堂坐直承旨入侍時右副承旨金熙朝假注書任俊常記注官金良倜記事官吳泰曾以次進伏訖上命書傳敎曰注書金履永令該曹口傳還付翰林牌招入直上曰未下直守令過齋後卽爲辭朝可也賤臣承命出傳上曰重臣尹塾眼病近果如何熙朝曰前年慘慽後一倍添劇以臣所見恐無以復見日月之明矣上曰有孫乎熙朝曰纔得養孫尹得逵而已爲小科矣上曰此是欲得尹永僖兄弟而不能者乎熙朝曰然矣上曰爲幾寸乎熙朝曰似不過十六七寸矣上曰抄啓中癸卯選稱爲最優而今選亦似不讓矣熙朝曰癸卯選中如臣者固無足稱而最多實才猶不若今選之善鳴也上曰申鳳朝崔光泰可謂實才矣雖以儒生應製言之朝拔一人暮拔一人今幾無餘李卿尹金處巖每於應製居優等而科後多損於居泮時崔壽亨予多奬拔而近聞毁者半譽者半矣熙朝曰果是實才而調格則下矣上曰李光顯之尙今未決科可謂冤矣今番別試殿試時晝余錦而歸來喬木出而迎人之句可謂場中之所無故予使擢置矣命官無端置之落科以宋磾之外題登榜此亦數也儒生應製予果樂爲而此如藏鉤之戲掩而考之無失所料消遣法莫此若也熙朝曰臣亦於科作出後遇其佳作則必朗然大讀不覺手舞而足蹈矣上曰上齋生以講應試事已有出令皆至能講云耶纔過別試似必不難矣熙朝曰實才赴試者誰不熟於別試講乎應講似無難矣上曰無論以此立的士而能誦一經不亦善乎仍命退承史以次退出
정조 20년
行都承旨李冕膺坐行左承旨李祖承坐右承旨李肇源坐直左副承旨魚用謙坐右副承旨金熙朝坐直同副承旨李城輔在外注書柳遠鳴病一員未差假注書洪樂浚仕直一員未差事變假注書李㬖仕
정조 20년
李肇源啓曰假注書任俊常身病猝重勢難察任今姑改差何如傳曰允
정조 20년
任俊常改差代以吳聖根爲假注書
정조 20년
李肇源以兵曹言啓曰卽接慶熙宮衛將金祥澤牒報則本營崇義門南邊墻垣內面三間許今日缺落云爲先令繕工監杻把子堅實圍排急速修築而亦令巡邏營門申飭校卒各別巡察之意分付何如傳曰允
정조 20년
李冕膺以奉常寺都提調提調意啓曰東籍親耕田所種大麥打作則所出爲十三石二斗小麥打作則所出爲一石三斗之意敢啓傳曰知道
정조 20년
李祖承以賑恤廳言啓曰漢城府民家頹壓別單判付內恤典令該廳卽爲分給事命下矣東部字內全家頹壓一戶錢二兩三四間中完多頹少一戶布一匹西部字內全幕頹壓一戶錢二兩三四間中完多頹少二戶各布一疋南部字內全家頹壓一戶錢二兩合錢六兩布三疋恤典依例分給之意敢啓傳曰知道
정조 20년
丙辰六月初八日卯時上御重熙堂都承旨入侍時行都承旨李冕膺假注書洪樂浚記事官吳泰曾金履永藥房提調沈頤之以次進伏訖頤之曰雨不開霽日又蒸濕聖體若何上曰一樣矣頤之曰王大妃殿氣候何如上曰一樣矣上命書榻敎曰王大妃殿進御加味蔘橘茶前方中加藿香一錢五分檳榔一錢自今日煎入頤之曰惠慶宮氣候何如上曰一樣矣近來連進瓊玉膏氣度益勝故將爲繼進之計矣瓊玉膏始煎日初以初九日爲之事分付矣十三日爲最吉云以此退定可也上曰雨水頻數得無太過乎頤之曰此時雨水勢所然也農家之言曰五六月之交場麥或敗溝塍或決正爲秋後豐登之兆云矣仍命退諸臣以退出
정조 20년
今六月初八日酉時上御重熙堂坐直承旨入侍時右承旨李肇源假注書洪樂浚記事官金景煥金珍恪直閣李始源以次進伏訖上命書傳敎曰未肅拜大司成待開門牌招察任仍命退諸臣以次退出
정조 20년
行都承旨李冕膺坐行左承旨李祖承坐右承旨李肇源坐直左副承旨魚用謙坐右副承旨金熙朝坐直同副承旨未差注書柳遠鳴拿處一員未差假注書洪樂浚仕直崔鳳和仕事變假注書李㬖仕
정조 20년
傳于李肇源曰明日次對進定於今日本司坐起槐院揀擇坐起皆於筵退後爲之
정조 20년
李肇源啓曰今日次對兩司當爲進參除在外未署經外未肅拜呈告人員竝卽牌招何如傳曰允
정조 20년
以掌令洪受浩持平洪光一司諫趙弘鎭獻納柳頤玄牌不進罷職傳旨傳于李肇源曰只推
정조 20년
傳于李肇源曰籌坐有司堂上皆懸頉雖曰公故亦足推移當該堂上竝從重推考
정조 20년
傳于李肇源曰忠淸水使留待
정조 20년
傳于李肇源曰下直閫帥入侍
정조 20년
傳于李冕膺曰京畿監司入侍
정조 20년
傳于李冕膺曰來待守令入侍
정조 20년
吳聖根有頉代以李運恒爲假注書
정조 20년
傳于李肇源曰前假注書具得魯仍察廳任
정조 20년
備望記忠淸水使閔光升下直長弓一張長箭一部片箭一部筒兒一箇賜給
정조 20년
以左邊捕盜大將望筒傳于李肇源曰若非八十七十老人則篤老奉親之特除外任者當點下於何人乎初次望筒還給之後更擬者又如此當該兵判推考望筒還給
정조 20년
兵曹以申應周爲左邊捕盜大將
정조 20년
李肇源啓曰新除授左邊捕盜大將申應周卽爲牌招命召及大將牌傳令牌傳授何如傳曰允
정조 20년
傳于李冕膺曰特除旣多其例祭酒宋煥箕同副承旨李城輔特除禮曹參判參議仍傳曰兩山林乘馹上來事爲先下諭道臣
정조 20년
吏曹禮曹參判宋煥箕參議李城輔以上捈授事承傳
정조 20년
備望記資級之陞擢豈爲侈卿職銜非特念卿家先端揆之薦似予心之企佇有意在焉況見職卽閒任而溽暑如此差待涼生幡然起身上來登筵事下諭于新除授禮曹參判兼成均館祭酒宋煥箕處
정조 20년
吏曹口傳政事以李祖源爲知義禁以閔台爀爲同義禁
정조 20년
以行大司諫柳焵牌不進推考傳旨傳于李肇源曰許遞前望單子入之
정조 20년
大司諫前望單子入之林蓍喆落點
정조 20년
兵曹參知前望單子入之李鼎德落點
정조 20년
吏曹口傳政事修撰朴載淳除授事承傳
정조 20년
吏曹口傳政事星州牧使李述源利川府使趙榮慶相換
정조 20년
李肇源啓曰假注書具得魯身病猝重勢難察任今姑改差何如傳曰允
정조 20년
具得魯改差代崔鳳和爲假注書
정조 20년
李肇源啓曰大司憲徐有臣掌令洪受浩持平洪光一牌不進執義未差掌令李益恢持平崔逵翰在外監察茶時之意敢啓傳曰知道
정조 20년
李肇源啓曰檢閱吳泰曾金履永嚴敎之下徑出禁扃轉尋鄕路所當直捧禁推傳旨而此與無端徑出有異推考警責何如傳曰擧措可駭前注書金履永何可逐鄕而止卽其地定配以懲新進客氣不知嚴畏翰林吳泰曾卽其下去地方放逐可也
정조 20년
以大司成尹得孚牌不進罷職傳旨傳于金熙朝曰除拜已久尙不出肅有召輒違節拍無期事體道理不容如此今聞所以逡巡之端皆非其然之事從重推考更卽牌招嚴飭察任
정조 20년
以大司成尹得孚再牌不進罷職傳旨傳于金熙朝曰只推更爲牌招
정조 20년
李冕膺以吏曹言啓曰通禮院右通禮申禹相呈狀內矣身暑症猝發食飮全却時月之內萬無供職之望卽爲入啓遞改云身病旣如是沈篤則有難强令察任改差何如傳曰允
정조 20년
李祖承以戶曹言啓曰因全羅監司徐鼎修狀啓本道靈光郡鞍馬島每也島松茸島三處所在淑徽公主房宮土屯稅査實馳啓事判付內果如査啓內辭意與否戶判問于該官房論理草記事命下矣結數嬴縮稅納多寡詳問于該官房則三島宮土元摠爲七十九結零而除新舊流來陳頉今番打量時起實數爲七十一結十九負一束收稅之規則每結代錢二十兩合一千四百餘兩內宣禧宮免稅條所納太雜費竝一百四十二石去核縮劣竝一百四十斤淑徽公主房土稅所納雜費竝四百五十兩其餘則用下於導掌往來浮費及役價條云結負則比之元摠所減不過爲七結零年久災頉無怪其如此稅納則導掌所收雖有豐歉之異官房所納初無增減之弊別無可以査實釐正者嚴飭該邑另加詳察宮土無或有減縮之弊屯民毋敢售頑拒之習事分付道臣何如傳曰允
정조 20년
李肇源以兵曹言啓曰依下敎義禁府執吏書吏行首羅將捉致推問則執吏書吏權宜平行首羅將金鎭喆等所供內今日本府坐起時判事閔鍾顯知事李聖圭進參知事金載瓚同知事李書九不參都事申夔相李元臣金熙澤韓允鎭姜世靖朴宗雨趙鎭順韓啓重進參李集玉當直入直朴正圭不參云矣敢啓傳曰知道
정조 20년
李祖承以賑恤廳言啓曰漢城府民家頹壓別單判付內恤典令該廳卽爲分給事命下矣東部字內全家頹壓一戶錢二兩西部字內全家頹壓二戶各錢二兩南部字內完少頹多二戶各布一疋三四間中完多頹少一戶布一疋北部字內完少頹多二戶各布一疋三四間中完多頹少二戶各布一疋合錢六兩布七疋恤典依例分給之意敢啓傳曰知道
정조 20년
李祖承以賑恤廳言啓曰漢城府民家頹壓別單判付內恤典令該廳卽爲分給事命下矣西部字內全家頹壓一戶全幕頹壓五戶各錢二兩完少頹多四戶各布一疋南部字內完少頹多二戶三四間中完多頹少二戶各布一疋北部字內完少頹多四戶三四間中完多頹少一戶各布一疋合錢十二兩布十三疋恤典依例分給之意敢啓傳曰知道
정조 20년
李肇源以義禁府言啓曰檢閱吳泰曾卽其下去地方放逐事承傳啓下矣吳泰曾下去京畿竹山地云仍其地放逐之意敢啓傳曰知道
정조 20년
李肇源以義禁府言啓曰前注書金履永卽其地定配事承傳啓下矣金履永下去京畿驪州地云卽其地驪州牧定配而以承傳內辭意具罪目依例發遣府羅將押付配所之意敢啓傳曰知道
정조 20년
李肇源以義禁府言啓曰時囚罪人任俊常區別功議勘放後草記事命下矣任俊常傳旨內未差代之注書不爲仕進不知去處拿問嚴勘罪取考律文則大明律制書有違條有曰凡奉制書有所施行而違者杖一百大典通編推斷條有曰犯死罪杖一百決杖告身盡行追奪雜令條有曰王府決杖者代以金贖矣任俊常無功議云杖一百收贖告身盡行追奪放送之意敢啓傳曰知道
정조 20년
李肇源以刑曹言啓曰因申光昇捧供啓目判付內內侍府下人何關於宮房而假稱替往犯科如許更加嚴杖照律定配事判下矣依判下申光昇各別嚴杖一百後取考律文則大明律詐僞條有曰詐稱官司差遣而有所求爲者杖一百徒三年田宅條有曰侵占他人田者罪止杖八十徒二年名例云二罪俱發以重者論申光昇依此律從重論黃海道松禾縣徒三年定配所押送之意敢啓傳曰知道
정조 20년
吏曹啓目權知承文院副正字呂東植金鎰李毅采金邁淳閔命爀南度中李周楨鄭日泰尹命烈許珩李章垕沈厚鎭閔令儒鄭進明南宮惺李弘謙趙璜鎭爲等如口傳施行何如判付啓依允爲旀尹永輝段置一體口傳權知槐院爲良如敎
정조 20년
禁府啓目承政院假注書任俊常原情云云傳旨問目內辭緣惶恐遲晩所當請刑是白乎矣旣有捧草供以入之命上裁何如判付啓區別功議考律勘放後草記爲良如敎